Publication: Magyar Közlöny
Issue: MK-2010-177 (Year: 2010, Number: 177)
Era: contemporary
Section: 4/C. § (4) bekezdés c) pontjában a „Vám- és Pénzügyõrségrõl szóló 2004. évi XIX. törvény” szövegrész helyébe
Paragraph Index: 830

(3) A Be. 178/A. § (1) bekezdése helyébe a következõ rendelkezés lép: „178/A. § (1) A nyomozás elrendelését követõen az ügyész, illetõleg az ügyész jóváhagyásával a nyomozó hatóság a megkeresésre vonatkozó szabályok szerint – ha ez az ügy jellege miatt szükséges – a gyanúsítottról (feljelentettrõl, illetõleg az elkövetéssel gyanúsítható személyrõl) a tényállás felderítése érdekében adatok szolgáltatását igényelheti az egészségügyi és a hozzá kapcsolódó adatot kezelõ szervtõl és egyéb üzleti titoknak minõsülõ adatot kezelõ szervtõl. A nyomozó hatóság az adóhatóságtól, a hírközlési szolgáltatást nyújtó szervezettõl, a banktitoknak, értékpapírtitoknak, pénztártitoknak minõsülõ adatot kezelõ szervtõl, a közúti közlekedési nyilvántartásból, valamint az ingatlan-nyilvántartásból az ügyész jóváhagyása nélkül is igényelheti adatok szolgáltatását. Az adatszolgáltatás nem tagadható meg.”

Source: https://magyarkozlony.hu/hivatalos-lapok/505f769762987917ba623683c557e119807824d0/dokumentumok/87a135c5f5eb7f47263836b2acd6b15d2d8dc2ed/letoltes